*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2021.gada \_\_.\_\_\_\_\_\_\_

.§

**Informatīvais ziņojums**

**„Par nepieciešamo finansējumu Sabiedrisko elektronisko plašsaziņas līdzekļu padomes izveidei”**

**TA-**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai iesniegto informatīvo ziņojumu.
2. Kultūras ministrijai sagatavot un kultūras ministram normatīvajos aktos noteiktā kārtībā iesniegt Ministru kabinetā rīkojuma projektu par finanšu līdzekļu, kas nepārsniedz 291 345 *euro*, piešķiršanu Kultūras ministrijai no valsts budžeta programmas „Līdzekļi neparedzētiem gadījumiem” Sabiedrisko elektronisko plašsaziņas līdzekļu padomes izveidei un darbības nodrošināšanai 2021.gadā.
3. Jautājums par nepieciešamo finansējumu 626 233 *euro*, tai skaitā, Sabiedrisko elektronisko plašsaziņas līdzekļu padomei 603 959 *euro* un Finanšu ministrijai (Valsts kasei) 22 274 *euro,* 2022.gadam un turpmākajiem gadiem Sabiedrisko elektronisko plašsaziņas līdzekļu padomes darbības nodrošināšanai izskatāms likumprojekta „Par valsts budžetu 2022.gadam” un likumprojekta „Par vidēja termiņa budžeta ietvaru 2022., 2023. un 2024.gadam” sagatavošanas procesā kopā ar visu ministriju un citu centrālo valsts pārvaldes iestāžu prioritāro pasākumu pieteikumiem atbilstoši valsts budžeta finansiālajām iespējām.
4. Nacionālajai elektronisko plašsaziņas līdzekļu padomei normatīvajos aktos noteiktajā kārtībā, bet ne vēlāk kā vienas nedēļas laikā, iesniegt Finanšu ministrijā priekšlikumu par jaunas valsts budžeta programmas 06.00.00 „Sabiedrisko elektronisko plašsaziņas līdzekļu padome” izveidi budžeta resorā „47. Radio un televīzija”, lai nodrošinātu no Nacionālās elektronisko plašsaziņas līdzekļu padomes nodalītu Sabiedrisko elektronisko plašsaziņas līdzekļu padomes darbības un sabiedrisko mediju finansējuma uzskaiti 2021.gadā.
5. Nacionālajai elektronisko plašsaziņas līdzekļu padomei normatīvajos aktos noteiktajā kārtībā, bet ne vēlāk kā vienas nedēļas laikā, iesniegt Finanšu ministrijā priekšlikumu par apropriācijas pārdali budžeta resora „47. Radio un televīzija” ietvaros, valsts budžeta programmā 02.00.00 „Latvijas radio programmu veidošana un izplatīšana” samazinot vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 4 022 550 *euro* apmērā un valsts budžeta programmas 03.00.00 „Televīzija” valsts budžeta apakšprogrammā 03.01.00 „Latvijas Televīzijas programmu veidošana un izplatīšana” samazinot vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 6 807 480 *euro* apmērā, un attiecīgi palielinot valsts budžeta programmas 06.00.00 „Sabiedrisko elektronisko plašsaziņas līdzekļu padome” apakšprogrammā 06.02.00 „Sabiedriskā pasūtījuma īstenošana Latvijas Radio” vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 4 022 550 *euro* apmērā un apakšprogrammā 06.03.00 „Sabiedriskā pasūtījuma īstenošana Latvijas Televīzijā” vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 6 807 480 *euro* apmērā, lai nodrošinātu finansējumu sabiedriskajiem medijiem sabiedriskā pasūtījuma īstenošanai no 2021.gada 1.septembra līdz 2021.gada 31.decembrim.
6. Pieņemt zināšanai, ka Nacionālā elektronisko plašsaziņas līdzekļu padome un Sabiedrisko elektronisko plašsaziņas līdzekļu padome noslēgs vienošanos, kurā noteiks katras padomes atbildības jomas 2021.gadā.
7. Pieņemt zināšanai, ka Nacionālā elektronisko plašsaziņas līdzekļu padome nodrošinās 2021.gada sabiedriskā pasūtījuma īstenošanu un uzraudzību komerciālajos elektroniskajos plašsaziņas līdzekļos atbilstoši 2021.gada budžetā šim mērķim piešķirtajam finansējumam.
8. Uzdot Valsts kasei nodrošināt grāmatvedības uzskaites pakalpojuma un personālvadības uzskaites informācijas sistēmas pakalpojuma sniegšanu Sabiedrisko elektronisko plašsaziņas līdzekļu padomes vajadzībām.

Ministru prezidents A.K.Kariņš

Valsts kancelejas direktors J.Citskovskis

Kultūras ministrs N.Puntulis

Vīza: Valsts sekretāre D.Vilsone

Pļešakovs 67330336

Kristers.Plesakovs@km.gov.lv